उन्होंने कहा कि अपने हर अपराध और गुनाह को छुपाने के लिए भाजपा, प्रधानमंत्री नरेन्द्र मोदी और उत्तर प्रदेश के मुख्यमंत्री योगी आदित्यनाथ धर्म का बेजा इस्तेमाल करते हैं। कभी गाय का, कभी मंदिर का, कभी लव जिहाद तो कभी कुछ लेकर आते हैं। सिंह ने कहा कि असली हिन्दुस्तान देखना है तो हमें गांवों में जाना होगा। वाराणसी से बलिया तक की पदयात्रा के दौरान गांवों की बदहाली देखने को मिली। प्रधानमंत्री मोदी और उत्तर प्रदेश के मुख्यमंत्री आदित्यनाथ के विकास के दावे धरातल पर झूठे साबित हो रहे हैं। मऊ के मोहम्मदाबाद से बलिया के बरौली के बीच 40 किलोमीटर की सड़क में सिर्फ गड्ढे ही गड्ढे हैं। योगीराज में गड्ढों का विकास हुआ है और विकास को गड्ढे में डालने का काम किया गया है।